**ΙΣΤ΄ΔΗΜΟΤΙΚΟ ΣΧΟΛΕΙΟ ΛΕΜΕΣΟΥ-ΖΑΚΑΚΙΟΥ**

**Πάρου,3047 - Τηλ.** **25692730 Fax: 25692735**

**Ιστοσελίδα: http://dim-lemesos16-lem@schools.ac.cy**

5 Ιανουαρίου 2021

**Θέμα: Λειτουργία Δημόσιων Σχολείων Δημοτικής Εκπαίδευσης**

**κατά το διήμερο 7-8 Ιανουαρίου 2021**

Αγαπητοί γονείς,

Με οδηγίες της Διεύθυνσης Δημοτικής Εκπαίδευσης, αναφορικά με το πιο πάνω θέμα και σε συνέχεια των περιοριστικών μέτρων που έχουν εξαγγελθεί με νέο διάταγμα του Υπουργού Υγείας στις 29 Δεκεμβρίου 2020 με σκοπό την αναχαίτιση της πανδημίας της νόσου COVID-19, σας ενημερώνουμε τα ακόλουθα:

Την **Πέμπτη 7 και την Παρασκευή 8 Ιανουαρίου 2021** τα παιδιά του σχολείου μας θα παραμείνουν στο σπίτι και η φοίτησή τους θα γίνει με εξ αποστάσεως εκπαίδευση. Ο τρόπος εφαρμογής της εκπαίδευσης αυτής διαφέρει ανάλογα με την ηλικία των παιδιών.

***Τάξεις Α΄, Β΄, Γ΄***

* Θα γίνεται ασύγχρονη εξ αποστάσεως εκπαίδευση.
* Οι εκπαιδευτικοί θα επικοινωνούν με τα παιδιά -μέσω των γονέων/κηδεμόνων τους- και θα στέλνουν εργασίες είτε μέσω του Viber των γονιών του τμήματος είτε μέσω ηλεκτρονικού ταχυδρομείο είτε με τη χρήση του ιστότοπου του σχολείου καθώς και του λογισμικού Microsoft Teams.
* Οι γονείς θα στέλνουν τις απαντημένες εργασίες των παιδιών στη δασκάλα/στον δάσκαλο για έλεγχο.
* Επιπρόσθετες λεπτομέρειες για τον τρόπο εργασίας θα σας κοινοποιηθούν από τον/την εκπαιδευτικό του τμήματος.
* Εισήγηση του ΥΠΠΑΝ είναι να αξιοποιηθεί και το εκπαιδευτικό πρόγραμμα του ΡΙΚ2 που θα προβάλλεται κατά το διήμερο 7-8 Ιανουαρίου 2021, από τις 8:30 π.μ. μέχρι τις 10:00 π.μ. και σε επανάληψη από τις 2:00 μ.μ. μέχρι τις 3:30 μ.μ.. Το πρόγραμμα με τα οπτικογραφημένα μαθήματα καθώς και ο χρόνος διάρκειας κάθε μαθήματος, για κάθε τάξη, παρουσιάζονται στο ΠΑΡΑΡΤΗΜΑ 1.

***Τάξεις Δ΄, Ε΄, Στ΄***

* Θα γίνει σύγχρονη εξ αποστάσεως εκπαίδευση.
* Θα χρησιμοποιηθεί το λογισμικό Microsoft Teams.
* Θα γίνονται τέσσερα 30λεπτα μαθήματα κάθε μέρα, μεταξύ των ωρών 8:00 π.μ. μέχρι τις 10:30 π.μ.. Μετά θα ξεκινά η τηλεκπαίδευση των Γυμνασίων.
* Η παρουσία του κάθε παιδιού είναι υποχρεωτική και θα παίρνονται παρουσίες.
* Τα παιδιά θα στέλνουν τις απαντημένες εργασίες στη δασκάλα/στον δάσκαλο για έλεγχο.
* Επιπρόσθετες λεπτομέρειες για τον τρόπο εργασίας θα σας κοινοποιηθούν από τον/την εκπαιδευτικό του τμήματος.

Η διεύθυνση και οι εκπαιδευτικοί του σχολείου πιστεύουμε στη συνεργασία σας, γιατί χωρίς τη δική σας βοήθεια ελάχιστα μπορούμε να πετύχουμε. Σας ευχόμαστε από καρδιάς καλό και ελπιδοφόρο νέο έτος.

*Σημείωση: Ο Υπουργός Παιδείας ανέφερε ότι την Πέμπτη, 7/1/2021 το Υπουργικό θα λάβει νέες αποφάσεις με μέτρα που ενδεχομένως να διαφοροποιήσουν τα σημερινά δεδομένα.*

**Η διεύθυνση και το προσωπικό του σχολείου**